**NERINGOS GIMNAZIJA**

**SIMO SURVILOS**

**2022 METŲ VEIKLOS ATASKAITA**

2023-01-23 Nr. 1

Neringa

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Gimnazijos vizija – atvira visuomenei, demokratiškai organizuota, humanizmo principais ir bendražmogiškomis vertybėmis savo gyvenimą grindžianti mokinių, jų tėvų ir mokytojų bendruomenė, kurioje garantuojama aukšta ugdymo kokybė ir pedagogų kvalifikacija, mokinių ir darbuotojų saugumas, tinkamas psichologinis mikroklimatas, kiekvieno mokinio saviraiška, asmens, sąžinės ir minties laisvė, solidarumo, tolerancijos, pilietiškumo puoselėjimas, aktyvi savivaldos institucijų veikla, moderni, kryptingai sukomplektuota materialinė-techninė bazė..  Gimnazijos misija – suteikti įvairiapusį ikimokyklinį ir priešmokyklinį ugdymą, kokybišką pradinį, pagrindinį ir vidurinį išsilavinimą, ugdyti bendrąsias ir dalykines kompetencijas, vertybines nuostatas bei sudaryti sąlygas skirtingų gebėjimų ir poreikių mokiniams ugdyti(s).  Prioritetinės strateginio ir metinio veiklos plano sritys:  1. Ugdymo kokybė ir individuali mokinio pažanga.  2. Bendradarbiavimo stiprinimas.  Tikslas – stiprinant pasitikėjimu ir atvirumu grįstus švietimo bendruomenės tarpusavio santykius, užtikrinti kokybišką ugdymo proceso organizavimą ir ugdyti mokinių atsakomybės jausmą.  Uždaviniai:  1. Keliant mokytojų bendrąsias kompetencijas, suteikti mokiniams kokybiškesnį ugdymą;  2. Modernizuojant ugdymo(si) erdves, sudaryti tinkamas sąlygas ugdyti(s);  3. Individualizuojant veiklas, didinti švietimo bendruomenės motyvaciją ir atsakomybę.  Svarbiausi rezultatai ir rodikliai:  Pagrindiniai tikslai siekiant įgyvendinti strateginį planą:   1. Siekti kokybiško ugdymo(si) ir kiekvieno mokinio pažangos.   Kokybiškai suplanuotas ugdymo turinys, numatant ugdymo metodų įvairovę, suteikiant galimybes dalykų integracijai, užtikrinant, kad mokomųjų dalykų ilgalaikiai planai būtų orientuoti į ugdymo kokybę, į kompetencijomis grindžiamo ugdymo turinio įtraukimą. Pedagoginių darbuotojų kvalifikacijos tobulinimas vykdytas 100%. Ugdoma mokinių atsakomybė už savo mokymąsi (pamokų lankomumo kontrolė, pažangumo analizė). Nuolat vykdomas švietimo pagalbos specialistų socialinės, psichologinės ar spec.pedagoginės pagalbos teikimas mokiniams. Sudaromos sąlygos mokiniams kryptingai plėtoti turimas ir įgytas naujas kompetencijas, didesnis dėmesys skiriamas gabiems, specialiųjų poreikių turintiems mokiniams bei mokiniams, atvykusiems mokytis iš Ukrainos. Skatinamas vaizdinių priemonių taikymas ugdymo procese (IKT ir inovacijos) organizuojant integruotas, atviras pamokas bei renginius. Visi mokytojai savo pamokose taiko išmaniąsias technologijas (interaktyvias lentas, internetą, planšetes, nuotolinio mokymo platformas Google Classroom, Zoom ir Microsoft Teams, Eduka elektronines pratybas, Wordwall, Mentimeter platformas).  2021–2022 mokslo metus baigė 66 pradinių klasių mokiniai, visi perkelti į aukštesnę klasę. Visi 5–8 klasių mokiniai (59 mokiniai) perkelti į aukštesnę klasę, mokinių pažangumas – 100 proc., bendras klasių metinis vidurkis – 8,5. I–III gimnazijos klasėse mokėsi 39 mokiniai, mokinių pažangumas – 100 proc. 7 II gimnazijos klasės mokiniai laikė PUPP testus, lietuvių kalbos ir literatūros pagrindinio ugdymo pasiekimų patikrinimo vidurkis – 6, matematikos pagrindinio ugdymo pasiekimų patikrinimo vidurkis – 3,43. Paliktų kartoti kursą mokinių 2021–2022 m. m. nebuvo.  2021–2022 mokslo metais brandos egzaminai nevyko, nes nebuvo suformuota IV gimnazijos klasė. Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) (lietuvių k. – 71,4, matematika –0).  Informacija apie PUPP testų rezultatus   |  |  |  | | --- | --- | --- | |  | Mokinių skaičius, laikiusių PUPP | Surinktų taškų procentais vidurkis | | Lietuvių kalba ir literatūra | 7 | 53,5 | | Matematika | 7 | 29,2 |   Daugumos Neringos gimnazijos mokinių pasiekimai atitinka Bendrosiose programose keliamus tikslus, 2021–2022 m. m. patenkinti visų mokinių ugdymo(si) ir saviraiškos poreikiai. Vykdoma 11 neformalaus ugdymo užsiėmimų. Mokiniai dalyvavo tarptautinėse, respublikos ir miesto olimpiadose, konkursuose, varžybose. Sėkmingai įgyvendintas hibridinio mokymo būdas. 2022 m. pavasarį į ugdymo procesą sėkmingai integruoti 43 mokiniai iš Ukrainos. Mokiniams buvo teikiama švietimo pagalba, skiriamos lietuvių kalbos, matematikos, užsienio kalbų, fizikos, istorijos, biologijos dalykinės konsultacijos, atsižvelgiant į iškylančius mokymosi sunkumus, pasirengimo PUPP ir mokinio galias specifiką.   1. Stiprinti bendravimą ir bendradarbiavimą tarp gimnazijos bendruomenės narių.   Organizuoti įvairūs bendri mokymai mokytojams, gimnazijos bendruomenės nariams, siekiant stiprinti bendravimą ir bendradarbiavimą: dalyvauta projekte „Sveikos gyvensenos skatinimas Neringos savivaldybėje“, Pilietinio pasipriešinimo kursuose, mokymuose „Savitarpio pagalbos grupių organizavimas“, psichinės sveikatos stiprinimo užsiėmimuose.  Neringos gimnazija tęsia „Sveikatą stiprinančios“ ir „Aktyvios mokyklos“ veiklas.  Sveikatos ugdymas vykdomas šiomis kryptimis:  Sveikos mitybos skatinimas, apimantis maisto švaistymo mažinimą ir daržovių vartojimo skatinimą (pamokos / užsiėmimai „Mityba ir sveikata“, „Mitybos piramidė“).  Fizinio aktyvumo skatinimas („Mankšta gryname ore“, „Judumo savaitė“, „Pamokos su didžiaisiais kamuoliais“).  Sveikos aplinkos kūrimas (pamokos „Regos svarba ir akių sveikata“, „Kaip išvengti traumų ir suteikti pirmąją pagalbą“).  Alkoholio, rūkymo ir kt. psichotropinių medžiagų vartojimo prevencija (akcija „Pučiame muilo burbulus, o ne tabako dūmus“, pamokos / diskusijos „Žalingų įpročių poveikis sveikatai“, protų mūšis „Psichoaktyviosios medžiagos“).  Psichinės sveikatos stiprinimas (užsiėmimai „Emocijų žibintai“, žaidimas „Zuikių miestas“, įtraukiantis į emocijų pasidalinimą, sprendimų paiešką ir netikėtus pusiausvyros pratimus, pokalbis su vyresnių klasių mokiniais „Lytiškumas, seksualumas, vertybės“, paskaitos „Depresija. Kas per liga? Kaip ją pastebėti?“, „Stresas – kada jis mums naudingas, o kada žalingas. Kaip sau padėti?“).  Užkrečiamųjų ligų profilaktika (užsiėmimai „Mikrobų detektyvai – muilo gamyba“, „Mikroorganizmų atsparumas antimikrobinėms medžiagoms“, „Užkrečiamų ligų prevencija ir atsakingas vaistų vartojimas“).  Burnos higiena (užsiėmimai „Burnos higiena – dantų priežiūra“, „Ėduonies profilaktika – silantai“).  Šios pagrindinės sritys apima esmines sveikatos ugdymo temas, kurias įgyvendiname bendradarbiaujant su klasių vadovais, dalykų mokytojais.   1. Gerinti infrastruktūros kokybę ir užtikrinti saugią ugdymo aplinką, atitinkančią higienos normų reikalavimus.   Mokykla aprūpinta visomis reikiamomis priemonėmis: kiekvienoje klasėje įrengtos interaktyvios lentos 2 vnt. už 4000 Eur (VB PĮ SB lėšos), technologijų pamokoms organizuoti įsigytos mokomosios programos bei įranga, įsigyta naujų muzikos instrumentų, lavinamųjų žaidimų, vadovėlių bei grožinės literatūros knygų už 3106,87 Eur (SB), atnaujintas sporto inventorius, Juodkrantės skyriuje pakeisti čiužiniai ir patalynė už 2140,00 Eur (PĮ SB lėšos).  Pokyčiai finansų valdyme:   Saulės elektrinės įrengimas – 23958,00 Eur;   Atnaujinti dviejų klasių mokykliniai baldai – 11160,00 Eur;   Nupirkta 40 lovų  – 6098,40 Eur;   Suremontuotas psichologės ir logopedės kabinetai  – 4987,03 Eur;   Sumontuotos WC pertvaros ir padarytas remontas – 2611,25 Eur;   Kompiuterinės klasės (naujos patalpos) remontas – 2462,80 Eur. |

**II SKYRIUS**

**2022 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai 2022 metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 8.1. Taikyti inovacijas ugdymo turinio įgyvendinimo modernizavimui ir sėkmingam gimnazijos įvaizdžio formavimui | Dalyvavimas paskelbtuose ES ir respublikiniuose projektuose | Patektos paraiškos į ES ir respublikinius projektus. Mokinių bei mokytojų įtraukimas į projektines veiklas ne mažiau 20 proc. | 2021–2022 m. įgyvendintas Erasmus+ tarptautinis projektas „UMBRELLA“ („Uncovering Meteo Basic Research to Enhance Lifelong Learning Abilities“) Nr. 2019-1-HR01-KA229-060805\_2, kurio tikslas – didinti mokyklos ir vietos bendruomenės suvokimą apie klimato kaitą ir tvarų vystymąsi bei skatinti fizinį aktyvumą.  Dalyviai: 25 mokiniai ir 9 pedagogai.  Nuo 2022 m. vykdomas Erasmus+ tarptautinis projektas „Let’s Go Green!“ Nr. 2021-1-RO01-KA220-SCH-000034430, kurio tikslas – geriau suprasti Europos žaliojo kurso tikslus, ypatingą dėmesį skiriant aplinkos tvarumui, ugdant aktyvų, pilietišką ir draugišką aplinkai jauną žmogų.  Dalyviai: 23 mokiniai ir 10 pedagogų ir specialistų. |
| 8.2.Kurti funkcionalias ir motyvuojančias mokymosi aplinkas, atnaujinti reprezentacines erdves | Atkurta muziejaus – gimnazijos istorijos ekspozicija  Atnaujinta internetinės svetainės struktūros ir informacijos teikimo atitiktis  Įrengta sveikos gyvensenos skatinimo erdvė lauke (sveikatingumo, pažinimo) takas | Įrengtos naujos erdvės muziejaus patalpoje (atnaujintos ekspozicijos). Vykdomi nauji edukaciniai užsiėmimai.  Įrengtos 3 trumpo nuotolio multimedijos  Gimnazijos interneto svetainės struktūra ir joje teikiama informacija atitinka keliamus reikalavimus  Įrengtas refleksoterapinis , 100 metrų takas lauko erdvėje | 1.Gimnazijos muziejuje buvo atnaujinta Juodkrantės L. Rėzos jūrų kadetų mokyklos ekspozicijos dalis, papildant ją įvairių organizacijų dovanotais suvenyrais (Krašto apsaugos tarnybos, Pasienio tarnybos, Šaulių sąjungos, Klaipėdos universiteto ir kt.).  2.Papildyta matematikos mokymo priemonių ekspozicijos dalis naujai gautais eksponatais: mediniais skaitliukais, projektoriumi, matematikos vadovėliu ir pratybų sąsiuviniu.  3.Organizuoti edukaciniai užsiėmimai gimnazijos muziejuje:  1 klasės mokiniams tema „Kam žmonėms reikalingi daiktai?“. Mokiniai diskutavo, kokie daiktai reikalingi mokykloje. Muziejuje apžiūrėjo, kokiais daiktais naudojosi jų tėvai ir seneliai, kai mokėsi mokykloje, palygino juos.  2 klasės mokiniams tema „Ar tėveliai taip pat buvo maži?“. Mokiniai gimnazijos muziejuje apžiūrėjo mokymo priemones, uniformą, suolą, vadovėlius, vaizdines ir sporto priemones, kuriomis naudojosi jų tėvai, palygino, kaip patobulėjo mokymo priemonės.  3 klasės mokiniams tema „Kaip išradimai keičia pasaulį“. Gimnazijos muziejuje mokiniai apžiūrėjo medinius skaitliukus, metalofoną, seniausią knygą, projektorių, rašomąją mašinėlę. Diskutavo, kaip šie daiktai patobulėjo, ką naudojame šiandien.  4 klasės mokiniams tema „Gimtojo miesto istorija“. Pokalbis apie Neringą, mūsų mokyklos istoriją. Muziejuje mokiniai sužinojo, kad mūsų mieste anksčiau veikė Preilos pradinė mažakomplektė mokykla ir Juodkrantės pagrindinė L. Rėzos jūrų kadetų mokykla. Vaikai muziejuje apžiūrėjo eksponatus, atkeliavusius iš Preilos pradinės mokyklos ir Juodkrantės jūrų kadetų mokyklai skirtą ekspoziciją. Lygino, kokias mokymo priemones vaikai naudojo anksčiau ir kokias turime dabar. |
| 8.3. Sklandžiai diegti UTA | Dalyvavimas UTA projekto „Skaitmeninio ugdymo turinio kūrimas ir  Diegimas“.  Atnaujintas ugdymo turinys, įgyvendintos priemonės, skirtos pasiruošti įdiegti atnaujintas programas.. | Dalyvavimas „Savivaldybių komandų mokymai ir konsultacijos diegiant atnaujintą ugdymo turinį “. Organizuojamos ne mažiau 2 konsultacijos pedagogams.  1. Naujų kompetencijų įgijimas mokymuose;  2. Parengtas ir 80 proc. įgyvendintas ugdymo turinio atnaujinimo Gimnazijoje veiksmų ir priemonių planas;  3. Suteiktos ne mažiau nei po dvi konsultacijas Neringos gimnazijos administracijai ir mokytojams. | 1. 2022 m. sausio–gegužės mėn. dalyvauta Nacionalinės švietimo agentūros konsultaciniuose mokymuose „Skaitmeninio ugdymo turinio kūrimas ir diegimas“ (32 val.).  Mokymai išklausyti šiomis temomis:  1.1. Svarbiausi atnaujinamo ugdymo turinio aspektai.  1.2. Strateginis planavimas savivaldybės ir mokyklos lygmeniu diegiant UTA.  1.3. Pokyčių valdymas savivaldybės ir mokyklos lygmeniu diegiant UTA.  1.4. Tinklinis komunikavimas, bendradarbiavimas, viešinimas švietime.  2. 2022 m. gimnazijos direktoriaus kartu su pavaduotoja ugdymui organizuotos 3 konsultacijos mokytojams ugdymo turinio įgyvendinimo klausimais (pradinių klasių mokytojų metodinės grupės, dalykininkų metodinės grupės susirinkimų metu, per mokytojų tarybos posėdį), nuolat viešinta informacija mokytojams apie ugdymo turinio atnaujinimo tendencijas pasitelkiant IT priemones.  3.Parengta atnaujinta priešmokyklinio ugdymo programa ir įgyvendinama nuo 2022 m. rugsėjo 1 d. |
| 8.4. Užtikrinti ŠMSM nustatyto Tikslo bei ,,Tūkstantmečio mokyklų“ programos privalomųjų rodiklių įgyvendinimą Neringos gimnazijoje | Turimų išteklių racionalus panaudojimas, užtikrinant mokyklos ugdymo kokybę, įtrauktį ir prieinamumą.  Mokytojų kvalifikacijos kėlimas dėl įtraukiojo ugdymo | Įgyvendinti tikslo, pagal kurį numatyta racionaliau panaudoti turimus išteklius, užtikrinant mokyklos ugdymo kokybę, įtrauktį ir prieinamumą, pasiekimo vertinimo kriterijai bei ,,Tūkstantmečio mokyklų“ programos privalomieji rodikliai:  1.Padidės vienai sąlyginei mokytojo pareigybei tenkančių mokinių skaičius (2021 m. 7,3);  2.Patalpų ir priemonių planavimas taikyti įtraukiojo ugdymo praktiką ir prisidedantis prie bendros įtraukiosios mokyklos pozityvios atmosferos kūrimo. | Siekiant kokybiškai diegti kompetencijomis grįstą atnaujinamą ugdymo turinį, dėmesys skiriamas pedagogų kvalifikacijos tobulinimui, 80 proc. mokytojų 2022 m. dalyvavo kvalifikacijos tobulinimo renginiuose, kurių tikslas – atnaujintas ugdymo turinys.  1. Mokinių skaičius vienai sąlyginiai mokytojo pareigybei padidėjo 1,4 proc.(dėl ukrainiečių vaikų) iki 8,7.  2. Atnaujinti dviejų klasių mokykliniai baldai, pradėtas naujo 20 vietų kompiuterinio kabineto įrengimas I aukšte. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 8.2.Kurti funkcionalias ir motyvuojančias mokymosi aplinkas, atnaujinti reprezentacines erdves (Įrengtos 3 trumpo nuotolio multimedijos), (Įrengtas refleksoterapinis , 100 metrų takas lauko erdvėje). | Dėl pasikeitusios ekonominės padėties šalyje, šie prikimai nebuvo vykdomi, bet tęsime 2023 m.  Dėl 100 metrų tako įrengimo, užtruko derinimo darbai su Kretingos urėdija, bet yra gautas leidimas. Šie darbai persikelia į 2023 m. pavasarį. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| Vaikų iš Ukrainos priėmimas ir pasiruošimas jų mokymui | Sėkmingai organizuotas atvykusių iš Ukrainos mokinių priėmimas į gimnaziją, organizuotas integruotas ugdymo procesas, tobulintas ir derintas ugdymo planas, priimti 2 mokytojai ukrainiečių vaikų lietuvių k. mokymui, 1 psichologė iš Ukrainos ir 2 darbuotojos į pagalbos personalą. Sėkmingai organizuota švietimo pagalba ukrainiečių vaikams (aprūpinimas mokymosi priemonėmis, rinkta labdara).  Ukrainos vaikai sėkmingai dalyvauja mokyklos gyvenime, popamokinėse veiklose. Visa tai pareikalavo papildomų darbuotojų etatų (finansiniai ištekliai).  Ugdymo turinio veiklų tobulinimas ir pritaikymas vaikams iš Ukrainos.  Mokytojų konsultavimas dėl darbo dviem kalbomis. |
| Šiluminio mazgo keitimo veiklų bei darbų organizavimas | Ekonominis šildymas, taupomos mokyklos lėšos. |

**4. Pakoreguotos praėjusių metų veiklos užduotys (jei tokių buvo) ir rezultatai**

Pakoreguotų 2022 m. veiklos užduočių nebuvo.

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4☒ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4☒ |
| 5.3. Lyderystės ir vadovavimo efektyvumas | 1□ 2□ 3□ 4☒ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4☒ |
| 5.5. Bendras įvertinimas (pažymimas vidurkis) | 1□ 2□ 3□ 4☒ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai **☒** |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Ugdymo turinio atnaujinimas. |
| 7.2. Veiklos stebėjimo ir veiksmingo grįžtamojo ryšio teikimo. |

**V SKYRIUS**

**2023 METŲ VEIKLOS UŽDUOTYS, REZULTATAI IR RODIKLIAI**

**8. 2023 metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Sklandžiai diegti UTA (tęstinumas) | 1. Dalyvavimas UTA projekto „Skaitmeninio ugdymo turinio kūrimas ir diegimas“ mokymuose;  2. Organizuotas atnaujinto pasirenkamojo ugdymo turinio (30 proc.) įgyvendinimas Neringos gimnazijoje.  3. Neformaliojo ugdymo programų įvairovės didinimas. | 1. Dalyvavimas projekto programoje „Savivaldybių komandų mokymai ir konsultacijos diegiant atnaujintą ugdymo turinį“, užtikrinant ne mažiau 4 konsultacijų pedagogams organizavimą bei pedagogų kompetencijų ugdymą.  2.Atnaujintas 30 proc. pasirenkamasis ugdymo turinys, kurį pasirenka gimnazija ir mokytojai, atsižvelgdami į mokinių galimybes ir bendradarbiaudami su kitais mokytojais (tarpdalykinė integracija).  3. Atlikta gimnazijos mokinių ir tėvų apklausa, siekiant įvertinti neformalaus ugdymo paklausą ir jos įvairovę. |
| 8.2. Gerinti šiuolaikinės pamokos kokybę | Organizuojamos integruotos pamokos, renginiai, projektai. Naudojamos įvairios mokymosi programos. Mokytojai susipažįsta, išbando ir efektyviai taiko pamokų metu įtraukiojo ugdymo principus, atnaujintas mokymosi programas, taiko patyriminio mokymo(si) strategiją, inovatyvius mokymo metodus. | Gerėja mokinių dalykų žinios ir tų žinių derinimo bei praktinio taikymo įgūdžiai, stiprėja bendradarbiavimo ir kitos kompetencijos, atsiskleidžia kūrybiškumas ir kritinis mąstymas.  1. Naudojamų mokomųjų skaitmeninių programų mokinių mokymuisi kiekis ne mažesnis negu 2.  2. 50 proc. mokytojų laikosi bendrų susitarimų dėl geros pamokos kokybės kriterijų.  3. Ne mažiau 30 proc. mokytojų organizuoja patyrimines veiklas už gimnazijos sienų.  4. Įgyvendinant įtraukiojo ugdymo principus pasitelkiama specialistų pagalba realiai (vietoje) tiekiant rekomendacijas kiekvienam mokytojui. |
| 8.3. Gerinti mokinių ugdymo  (-si) kokybę ir didinti mokymosi motyvaciją | Pagerėjusi pamokų kokybė, pagerėję gimnazistų individualūs ugdymosi rezultatai, sumažėjęs nepateisinamų pamokų skaičius.  Pagerėjusi gimnazijos vidinė ir išorinė komunikacija. | 1. VBE tris ir daugiau valstybinių brandos egzaminų išlaikiusių abiturientų dalis 90 %  2. Atliktas tyrimas siekiant išsiaiškinti individualius ugdymosi poreikius bei galimybes.  3. Mažės nepateisintų pamokų skaičius.  4. Ne mažiau nei 5 % padidės PUPP metu bent pagrindinį mokymosi pasiekimų lygį pasiekusių mokinių dalis (proc.). |
| 8.4 Organizuoti mokymus ir seminarus pedagoginiams darbuotojams ir administracijai | 1. Pedagoginių darbuotojų kvalifikacijos tobulinimas, atsižvelgiant į ŠMSM 2022 m. gruodžio 13 d. įsakymu Nr. V-1942 patvirtintas Pedagoginių darbuotojų 2023–2025 metų prioritetineskvalifikacijos tobulinimo sritis.  2. Mokytojų ir pagalbos specialistų įsitraukimas į Antikorupcinio švietimo programą „Skaidrumo akademija“. | 1. Organizuoti mokymai ne mažiau nei 2-ose prioritetinėse kvalifikacijos tobulinimo srityse.  2.1. Organizuotas seminaras mokytojams ir administracijos specialistams antikorupcinio švietimo tema;  2.2. Organizuotos ne mažiau nei 2 antikorupcinio ugdymo veiklos mokiniams. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Nedarbingumas ir kiti veiksniai, turintys įtakos žmogiškiesiems ištekliams. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Įvertinimas – LABAI GERAI, nes iškeltus uždavinius įgyvendino, kai kurie rodikliai viršijo sutartus. Vienas uždavinys nebaigtas įvykdyti dėl pateisinamos priežasties, iš anksto nenumatytos rizikos.

Siūlymai:

1) Gerinant šiuolaikinės pamokos kokybę, siektina, kad visi, o ne dalis mokytojų, ne tik susipažintų ir išbandytų įtraukiojo ugdymo principus, bet ir efektyviai juos taikytų pamokų metu. Siektina, kad šio tikslo įgyvendinimui būtų pasitelkta specialistų pagalba realiai (vietoje) tiekiant rekomendacijas kiekvienam mokytojui.

2) Atlikti gimnazijos mokinių ir tėvų apklausą, siekiant įvertinti neformalaus ugdymo paklausą ir jos įvairovę.

3) Gerinti gimnazijos vidinę ir išorinę komunikaciją.

Mokyklos tarybos pirmininkė [PARAŠAS]\_ Zinaida Markevičienė 2023.02.08

(mokykloje – mokyklos tarybos (parašas) (vardas ir pavardė) (data)

įgaliotas asmuo,

)

**11. Įvertinimas, jo pagrindimas ir siūlymai:**

Direktorius įvykdė 2022 metais nustatytas užduotis, viena užduotis įvykdyta nepilnai, tačiau veiklos suplanuotos ir bus įvykdytos 2023 metais. Taip pat direktorius atliko papildomas neplanuotas ir nenustatytas veiklas, turėjusias įtakos įstaigos veiklos rezultatams. Vertinu labai gerai ir nustatau 30 % kintamąją dalį iki kito kasmetinio veiklos vertinimo.

\_Neringos savivaldybės meras\_ [PARAŠAS] \_Darius Jasaitis\_\_\_ \_\_2023.02.24\_

(savivaldybės švietimo įstaigos atveju – (parašas) (vardas, pavardė) (data)

meras)

Galutinis metų veiklos ataskaitos įvertinimas \_\_\_\_\_LABAI GERAI\_\_\_\_\_.

Susipažinau.

\_Direktorius\_\_\_\_\_\_\_ [PARAŠAS] \_\_Simas Survila\_\_ \_\_2023.02.28

(švietimo įstaigos vadovo pareigos) (parašas) (vardas ir pavardė) (data)